סמסונג

סמסונג (באנגלית: Samsung; בקוריאנית: 삼성 או 三星) היא קונצרן דרום-קוריאני רב-לאומי, הכולל מספר גדול של חברות בת.

לסמסונג שייכות בין היתר החברות סמסונג אלקטרוניקה (חברת טכנולוגיית המידע הגדולה בעולם, על פי הכנסותיה בשנת 2012), סמסונג תעשיות כבדות (יצרנית הספינות השנייה בגודלה בעולם על פי הכנסות שנת 2010), סמסונג הנדסה וסמסונג C&T (בהתאמה, המקומות ה-13 וה-36 ברשימת חברות הבנייה הגדולות בעולם), סמסונג ביטוח חיים (חברת ביטוח החיים ה-14 בגודלה בעולם), ו-Cheil Worldwide (סוכנות הפרסום ה-16 בגודלה בעולם, על פי הכנסות שנת 2011).

מנכ"ל החברה הוא קון-הי לי. סמסונג (משמעות השם בסינית קוריאנית: שלושה כוכבים) הוקמה על ידי לי בינג-צ'ול. מחזור הכספים של החברה בשנת 2009 עמד על 172.5 מיליארד דולר, והרווח הנקי על 13.8 מיליארד דולר. בשנת 2012 העסיקה סמסונג 344 אלף עובדים, והייתה אחראית ל-13% מהיצוא של קוריאה הדרומית.

בישראל ישנן 26 [https://www.samsung.com/il/samsung-experience-store/locations/ חנויות המוכרות את מוצרי סמסונג] וכן [https://www.dunsguide.co.il/Cbd2155d62e57861cebfcb25c253353eb_חברות_הייטק_ומיחשוב/סמסונג_סמיקונדקטור_ישראל_מרכז_מחקר_ופיתוח/ מרכז פיתוח] לרכיבים בתל אביב (היה בעבר ברמת גן).

בשנת 2015 היה מאבק בין משפחת לי, בעלת השליטה בסמסונג, לבין פול אליוט סינגר שכללו פרסומים בעיתנות עם ניחוח אנטישמי.

==היסטוריה==
בשנת 1938, ייסד לי בינג-צ'ול את חברת סמסונג בעיר דייגו שבקוריאה הדרומית. סמסונג החלה את דרכה כחברת סחר קטנה עם ארבעים עובדים הממוקמים בסו-דונג (כיום אינגיו-דונג). הוא עסק בדגים יבשים וסוכר, פעילות שמאוחר יותר נמכרה לחברת מזון מקבוצה אחרת. בשנת 1958 החלה סמסונג להציע שירותי ביטוח. בשנת 1963 היא הקימה חנות "כל-בו" שנפתחה בעיר בשם קנג'יו. בשנת 1965 החלה סמסונג להפיץ ולמכור עיתון יומי (כיום העיתון אינו קיים). בשנת 1969 הוקמה חברת סמסונג-אלקטרוניק. בשנת 1974 נכנסה סמסונג לתחום התעשיות הכבדות, וב-1976 זכתה החברה לייצא מוצרים על ידי הממשלה הדרום-קוריאנית, כחלק ממדיניותה לעידוד ייזום ופיתוח. בשנת 1982 הקימה סמסונג קבוצת בייסבול מקצוענית. בשנת 1983 ייצרה החברה את שבב המחשב הראשון שלה: SDRAM 64K.

לקראת סוף שנות ה-80, סמסונג החלה להשקיע מאמצים באלקטרוניקה ופטרוכימיה.

בשנת 2008 סמסונג שברה כמה שיאים ונכנסה לספר השיאים של גינס בכמה קטגוריות:
*Z370 – מכשיר טלפון נייד דור שלישי, בעובי של 8.4 מ"מ מסדרת ה-Ultra Edition, המהווה את הדגם הדק ביותר בקטגוריה זו.
*U100, C210 – מסדרת ה-Ultra Edition, שני דגמים מקבילים אחד לשני, כאשר ה-U100 מיועד לשימוש ברשתות ה־GSM, וה-C210 לשימוש תחת טכנולוגיית ה-CDMA, ושניהם מחזיקים בשיא העולמי של הטלפון הדק ביותר בעולם – כ־5.9 מ"מ בלבד.
*B600 – טלפון עם מצלמה דיגיטלית בעלת רזולוציית צילום מקסימלית של 10 מגה-פיקסלים, זום אופטי פי 3 ודיגיטלי פי 5, פוקוס אוטומטי על עצמים מצולמים, פלאש עוצמתי ומהירות לכידה של 1:2,000.
*f480 – טלפון נייד עם מקשים מדגם Samsung F480.

בשנת 1993 התפצלה מסמסונג קבוצת CJ.
סמליל הישן של סמסונג בשנת 1980]]
סמליל הישן של סמסונג בשנת 1993]]
סמליל הישן של סמסונג בשנת 2005]]
סמליל החדש של סמסונג בשנת 2013-הווה]]
בשנת 1994 נוסדה חטיבת סמסונג מוטורס למכוניות, שנמכרה לאחר מכן ברובה (70%) לרנו. כמה מדגמי רנו המיובאים לישראל, כגון רכב הפנאי "קולאוס" והמכונית המשפחתית "פלואנס" הם דגמים של סמסונג במקורם.

==משפטי הפטנטים==
החל משנת 2011 מנהלות החברות אפל וסמסונג מאבק משפטי חוצה גבולות, על הפרות פטנטים במדינות רבות: בהולנד, גרמניה, יפן, קוריאה הדרומית, בריטניה, ארצות הברית ועוד. באוגוסט 2012 פסק בית המשפט בלוס אנג'לס כי סמסונג העתיקה פטנטים מאפל וממשק המשתמש הייחודי של מערכת ה־iOS, הועתק לרשימה ארוכה של מכשירי סמסונג, והמושבעים קבעו שסמסונג תשלם לאפל סכום של 1.05 מיליארד דולר על הפרת הפטנטים. סכום זה קוצץ ב-50% לסכום של 598.9 מיליון דולר בסוף פברואר 2013 על ידי השופטת לוסי קו לאחר שמצאה ליקויים בחישובי המושבעים. ב-21 בנובמבר 2013 פסק שופט אמריקני בהמשך למשפט הפטנטים הקודם שסמסונג תשלם לאפל 290 מיליון דולר נוספים בגין הפרת זכויות יוצרים.

במרץ 2014 פסק בית המשפט בסופו של דבר, כי סמסונג תשלם לאפל סכום של 940 מיליון דולר בגין הפרת הפטנטים, אך תורשה למכור את מכשיריה ברחבי ארצות הברית. בדצמבר 2015 הצהירה סמסונג כי תסכים לשלם לאפל סכום של 548 מיליון דולר. בינואר 2016 הצליחה אפל לקבל החלטה הצהרתית של בית המשפט לערעורים כי יאסר על סמסונג למכור תשעה דגמים של סמרטפונים מיושנים, שכבר לא מיוצרים בידי סמסונג. בדיון על הפרת שלושה פטנטים נוספים, ב-26 בפברואר 2016, הפך בית המשפט הפדרלי לערעורים את החלטת בית המשפט מסן חוזה ממאי 2014 שקבעה כי סמסונג הפרה שלושה פטנטים של אפל, וביטל את ההוראה לפצות את אפל ב-119.6 מיליון דולר.

==חטיבות של הקבוצה==
*תעשיות אלקטרוניקה – מייצרים בין היתר מסכים, כרטיסי זיכרון, מחשבים ניידים, טלפונים ניידים
*שירותים פיננסיים
*תעשיות כימיות
*מכונות לתעשיות כבדות
*הנדסה ובנייה
*קמעונאות ובידור
*ביגוד
*פרסומות
*חינוך ושירותים רפואיים
*מסחר ופיתוח משאבים
*מלונאות
*שירותי אבטחה
*חטיבת המזון

==ראו גם==
*:קטגוריה:סמסונג גלקסי
*סמסונג C&T
*אודין (תוכנה)

==קישורים חיצוניים==

* 

* איציק יונה, [https://www.the-koreans.com/סמסונג-דרום-קוריאה/ מזל טוב סמסונג! החברה שיש לה מדינה חוגגת 80], מתוך הבלוג [https://www.the-koreans.com/ "הקוריאנים" – המדריך לקוריאה]
* [https://www.samsungmobile.co.il אתר סמסונג מובייל של היבואנית סאני תקשורת]
* 

==הערות שוליים==

*
קטגוריה:חברות אלקטרוניקה דרום קוריאניות
קטגוריה:חברות בשווי שוק מעל 200 מיליארד דולר
קטגוריה:חברות דרום קוריאניות
קטגוריה:חברות הנסחרות בבורסת קוריאה
קטגוריה:חברות משפחתיות לשעבר
קטגוריה:יצרני טלפונים חכמים
קטגוריה:תאגידים רב-לאומיים